Akhaia (suku kaum)

Akhaia () ialah salah satu daripada empat suku utama di mana orang Yunani mengikut pembahagian Herodotus, di samping bersama suku Aeolia, Ionia dan Doria. Mereka mendiami wilayah Akhaia di utara Peloponnesos, dan memainkan peranan aktif dalam penjajahan Itali, mengasaskan bandar Kroton. Tidak seperti puak utama yang lain, orang Akhaia tidak mempunyai dialek tersendiri pada zaman Klasik, sebaliknya menggunakan loghat Doria.

 Etimologi 
Etimologi perkataan Ἀχαιοί tidak diketahui. Robert S. P. Beekes mencadangkan ia berasal daripada bentuk pra-Yunani *Akaywa-.R. S. P. Beekes, Etymological Dictionary of Greek, Brill, 2009, p. 181. Margalit Finkelberg, sambil mengakui bahawa etimologi muktamadnya tidak diketahui, mencadangkan bentuk Yunani pertengahan *Ἀχαϝyοί.Margalit Finkelberg, "From Ahhiyawa to Ἀχαιοί", Glotta 66 (1988): 127–134.

Perkataan Ἀχαιοί juga digunakan oleh Homer untuk merujuk kepada seluruh orang Yunani, dan mungkin berkaitan dengan perkataan bahasa Het Ahhiyawa, yang dipercayai merujuk kepada Yunani Mykenai atau sebahagiannya. CoreSkinner, Joseph E.. The Invention of Greek Ethnography: From Homer to Herodotus. United Kingdom, OUP USA, 2012.

 Sejarah 
kanan|thumb|175x175px| Peta Akhaia Klasik.
Pada era Klasik, orang Akhaia mendiami wilayah Akhaia di utara Peloponnese, kemudiannya menubuhkan koloni di Itali seperti Kroton dan Sybaris.Peoples, Nations and Cultures. Editor John Mackenzie. Weidenfeld & Nicolson. 2005. Mereka bertutur bahasa Yunani Doria Akhaia, sejenis dialek Yunani Doria.Classification of the West Greek dialects at the time about 350 B.C. by Antonín Bartoněk, Amsterdam, Adolf M. Hakkert, 1972, p. 186. Pada zaman Helenistik, koine Doria Akhaia berkembang dan akhirnya digantikan oleh bahasa Yunani Koine berasaskan Attika pada abad ke-2 SM.

Orang Akhaia mengukuhkan identiti bersama mereka pada abad ke-6 SM sebagai tindak balas kepada peningkatan kuasa Sicyon di timur dan Sparta di selatan, dan semasa abad ke-5 SM sebagai tindak balas kepada pengembangan Empayar Hakhamaniyah.Economou, Emmanouil M. L.. The Achaean Federation in Ancient Greece: History, Political and Economic Organisation, Warfare and Strategy, p. 12. Germany, Springer International Publishing, 2020. Herodotus memerikan mereka sebagai negara bersatu yang terdiri daripada 12 negara kota: Pellene, Aegeira, Aeges, (Akhaia) Boura, Helike, Aegion, Rhypes, Patrai, Pherae, Olenos, Dyme dan Tritaia.Walbank, Frank William. The hellenistic world. Cambridge, Harvard University Press, 1993. Kebangkitan Makedonia pada akhir abad ke-4 SM nampaknya telah memusnahkan Liga Akhaia yang pertama ini, dan Makedonia akhirnya menguasai begitu banyak negara-negara kota liga sehingga kerajaan persekutuan Akhaia lumpuh.Larsen, J.A.O. Greek federal states: their institutions and history. Oxford: Clarendon Press (1968).

Selepas kekalahan Makedon oleh orang Rom pada awal abad ke-2 SM, Liga ini akhirnya mengalahkan Sparta yang sangat lemah dan mengawal seluruh Peloponnesos. Namun, semakin pengaruh Rom di kawasan itu berkembang, liga itu memberontak terhadap kuasa Rom, dalam peristiwa yang dikenali sebagai Perang Akhaia. Orang Akhaia dikalahkan dalam Pertempuran Corinth pada 146 SM dan Liga ini dibubarkan oleh Rom.Waterfield, Robin. Taken at the Flood: The Roman Conquest of Greece. United Kingdom, Oxford University Press, 2014.

 Mitologi 
Menurut mitos pengasasan Akhaia oleh Hesiodos, nama mereka berasal daripada pengasas mereka dalam mitos, Akhaios, yang kononnya salah seorang anak lelaki Xuthus, dan abang kepada Ion, pengasas suku Ionia. Xuthus pula anak kepada Hellen, bapa bangsa Yunani (Helenik) dalam mitos.Apollodorus, Library I, 7.3.

Kedua-dua Herodotus dan Pausanias menceritakan legenda tentang orang Akhaia (merujuk kepada suku zaman Klasik) pada asalnya tinggal di Argolis dan Laconia. Menurut Herodotus, orang Akhaia diusir dari tanah tersebut oleh orang Doria, semasa pencerobohan Doria ke atas Peloponnesos.Herodotus VIII, 73. Akibatnya, orang Akhaia pergi ke wilayah yang dikenali sebagai Aegialus dan memaksa orang Aegia (kini dikenali sebagai Ionia) berpindah keluar dari tanah mereka.Herodotus VII, 94. Orang Ionia berlindung sementara di Athens, dan Aegialus dinamakan kepada Akhaia.Pausanias VII, 1.Herodotus I, 143–147.

Pausanias mengatakan bahawa "Akhaia" ialah nama orang Yunani asal yang tinggal di Argolis dan Lakonia, kerana mereka berasal daripada anak-anak Akhaios, Arkhandros dan Arkhiteles daripada mitos.Pausanias VII, 1.7. Menurut Pausanias, Akhaios asalnya tinggal di Attika, di mana bapanya menetap selepas diusir dari Thessaly. Akhaiaos kemudiannya kembali ke Thessaly untuk mengambil semula tanah itu, dan dari situlah Arkhandros dan Architeles mengembara ke Peloponnesos.Pausanias VII, 1.3. Kononnya atas sebab inilah terdapat juga satu bahagian purba Thessaly yang dikenali sebagai Akhaia Ftiotik.

 Nota kaki 

 Rujukan 
































Kategori:Suku kaum purba di Yunani